*Sukladno članku 8. Pravilnika o izdavanju, obnavljanju i oduzimanju odobrenja za samostalan rad (Licence) od rujna 2015. uz popunjen obrazac Zahtjeva za izdavanje Licence potrebno je priložiti sljedeće:*

Članak 8.

1. Uz zahtjev za izdavanje Licence potrebno je priložiti:
	1. dokaz o obrazovnoj kvalifikaciji koja obuhvaća formalno obrazovanje i profesionalnu osposobljenost za obavljanje profesije fizioterapeuta, fizioterapeutskog tehničara i masera-kupeljara (diploma/svjedodžba - preslika ovjerena kod javnog bilježnika),
	2. original dopunsku ispravu o studiju/diploma supplement (za prvostupnike fizioterapeute)
	3. uvjerenje o položenom stručnom ispitu za prvostupnika fizioterapije (za one koji su završili trogodišnji studij obrazovanja za prvostupnika fizioterapije na visokom učilištu) - preslika ovjerena kod javnog bilježnika
	4. uvjerenje o položenom stručnom ispitu za fizioterapeutskog tehničara (za one koji su završili srednju školu u trajanju od 4 godine za fizioterapeutske tehničare) - preslika ovjerena kod javnog bilježnika
	5. uvjerenje o položenom stručnom ispitu za masera kupeljara (za one koji su završili srednju školu u trajanju od 3 godine za masere kupeljare) - preslika ovjerena kod javnog bilježnika
	6. dokaz o državljanstvu (preslika domovnice),
	7. dokaz iz kojeg će biti razvidan identitet osobe (preslika osobne iskaznice ili putovnice),
	8. potvrdu o podacima evidentiranim u matičnoj evidenciji Hrvatskog zavoda za mirovinsko osiguranje ili elektronički zapis o radnopravnom statusu ( preslika),
	9. izjavu o poštivanju odredbi Kodeksa fizioterapeutske etike i deontologije (original),
	10. vjenčani list ili druga javna isprava ako je promijenjeno prezime (preslika ovjerena kod javnog bilježnika)
	11. original dokaz o uplaćenoj naknadi za troškove postupka rješavanja zahtjeva.
	12. Ugovor o radu u okviru obavljanja pripravničkog staža
2. Podnositelj zahtjeva fizioterapeut dužan je iz točke 1. i 2. stavka I. ovog članka dostaviti dokaz o završenom visokoškolskom obrazovanju u trajanju od najmanje tri godine s postignutih najmanje 180 ECTS bodova te dopunsku ispravu o studiju (diploma supplement). Ukoliko je podnositelj zahtjeva iz ovog stavka, završio obrazovanje u trajanju od dvije godine, Komora će podnositelju zahtjeva izdati Licencu nakon uspješno položenog ispita provjere osposobljenosti.
3. Podnositelj zahtjeva fizioterapeutski tehničar dužan je iz točke 1. i 2. stavka I. dostaviti dokaz da je završio srednjoškolsko obrazovanje u redovnom trajanju od najmanje četiri godine i stekao najmanje 240 ECVET bodova. Ukoliko je podnositelj zahtjeva iz ovog stavka, završio obrazovanje u trajanju od tri godine ili kraće, Komora će podnositelju zahtjeva izdati Licencu nakon uspješno položenog ispita provjere osposobljenosti.
4. Podnositelj zahtjeva maser-kupeljar dužan je iz točke 1. i 2. stavka I. dostaviti dokaz da je završio srednjoškolsko obrazovanje u redovnom trajanju od najmanje tri godine i stekao najmanje 120 ECVET bodova. Ukoliko je podnositelj zahtjeva iz ovog stavka završio obrazovanje u trajanju od dvije godine ili kraće, Komora će podnositelju zahtjeva izdati Licencu nakon uspješno položenog ispita provjere osposobljenosti.
5. Uvjerenje o položenom stručnom ispitu iz stavka I. točke 3., 4. i 5., ovog članka izdaje ministarstvo nadležno za zdravstvo
6. Fizioterapeut, fizioterapeutski tehničar, odnosno maser-kupeljar u mirovini, koji traži izdavanje Licence, obvezan je uz zahtjev za izdavanje Licence, osim dokumentacije iz stavka I. ovog članka, priložiti i rješenje o umirovljenju.
7. Hrvatski državljanin, koji je obrazovanje završio izvan Republike Hrvatske, uz priloge iz stavka I. ovog članka treba dostaviti još sljedeće dokumente:

* 1. rješenje o priznavanju inozemne stručne kvalifikacije stečene u inozemstvu za obavljanje djelatnosti koje donosi nadležno tijelo u postupku priznavanja inozemnih stručnih kvalifikacija, sukladno posebnom propisu (preslika),
	2. dokaz da se u drugoj državi u kojoj je obavljao djelatnost ne vodi disciplinski postupak, ne stariji od 3 mjeseca (samo ako je živio i obavljao djelatnost u stranoj državi - original ),
	3. dokaz o poznavanju hrvatskog jezika izdan od licenciranog učilišta prema zajedničkom europskom referentnom okviru za jezike, osim ako je jezik nastave bio hrvatski (ovjerena preslika),
	4. dokaz o članstvu u staleškoj komori ili drugoj odgovarajućoj staleškoj udruzi čiji je član (samo ako je živio i obavljao djelatnost u stranoj državi – original)